Diari Oficial de la Generalitat Valenciana


Sumari del DOGV 3359, del 27-10-1998 (1998/8468)

RESOLUCIÓ de 17 de setembre de 1998, del president de la Comissió Territorial d'Urbanisme d'Alacant, per la qual es fa públic l'Acord de 28 de juliol, de la Comissió Territorial d'Urbanisme, relatiu a la modificació puntual del Pla General d'Ordenació Urbana de la Nucia, referent a un viari en l'àmbit de la urbanització Holiday Club.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3359

Data del DOGV
:   27-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/8468


Data del document
:   17-09-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 17 de setembre de 1998, del president de la Comissió Territorial d'Urbanisme d'Alacant, per la qual es fa públic l'Acord de 28 de juliol, de la Comissió Territorial d'Urbanisme, relatiu a la modificació puntual del Pla General d'Ordenació Urbana de la Nucia, referent a un viari en l'àmbit de la urbanització Holiday Club. [1998/A8468]
  
La Comissió Territorial d'Urbanisme, en sessió del dia 28 de juliol de 1998, adoptà el següent acord:
  
«Vist l'expedient de referència i de conformitat amb els següents:
  
Antecedents de fet
  
Primer
  
L'Ajuntament, en sessió plenària del dia 31 de març de 1998, acordà la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 5 de desembre de 1997, i en un dels diaris de major difusió provincial el 20 de novembre de 1997, i no s'han presentat al·legacions.
  
Segon
  
La documentació està integrada per memòria informativa i justificativa i plans segons el pla general d'ordenació urbana vigent i modificació proposada.
  
Tercer
  
El present expedient té per objecte el desplaçament d'un viari previst en el pla general en l'àmbit de la urbanització Holiday Club, a fi de solucionar l'accés a cinc parcel·les de la mencionada urbanització.
  
El pla general d'ordenació urbana vigent projecta per a aquest un accés amb un viari sense eixida, com el camí existent, però de major amplària i no coincident exactament en el seu traçat. La modificació proposada manté la mateixa superfície de viari i les mateixes amplàries per a aquest, però es desplaça el seu traçat per a coincidir amb el camí actual. Es mantenen les superfícies edificables totals i no hi ha modificació de cap altre paràmetre urbanístic.
  
Consideracions tecnicojurídiques
  
Primera
  
La tramitació efectuada fins a la data per l'ajuntament es considera, en línies generals, correcta, de conformitat amb allò que s'ha disposat en els articles 38 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segona
  
La documentació està completa, a l'efecte del compliment d'allò que s'ha preceptuat en l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercera
  
Les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. No obstant això, s'haurà de traslladar la modificació als plans del Pla General d'Ordenació Urbana i es manté el seu mateix format, a l'efecte de la seua refosa.
  
Quarta
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament de municipis menors de 50.000 habitants, de conformitat amb allò que s'ha disposat en els articles 55.1 i 39 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb els articles 9.1 i 10.A del Decret 77/1996, 16 d'abril, del Govern Valencià, pel que s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme acorda:
  
Primer
  
Aprovar definitivament la modificació puntual del Pla General d'Ordenació Urbana de La Nucia, relativa a un viari en l'àmbit de la urbanització Holiday Club.
  
Segon
  
Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb allò que s'ha disposat en els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document manca de normes urbanístiques.
  
Contra el present acord, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Consell.»